Tervetuloa Isännän pöydässä ohjelmaan. Olen Martti Ojares ja -
tänään vieraanani on Elias Luoma. Tervetuloa Elias. - Kiitoksia.
Ennen ohjelmaa käytiin elämääsi läpi ja voi sanoa, -
että siitä, mitä tuli esille viimeisestä 18 vuodesta, -
tästä tulee ylistys- ja kiitosohjelma Jumalalle.
Lähdetään avaamaan hivenen sitä, -
mitä oli ennen 18 vuotta, jolloin Jeesus sai tulla elämääsi.
Ei ollut aivan helppo, se sinun matkaan lähtösi.
Näin on. Eli isäni on Algeriasta, -
jota moni ei muuten huomaa.
Hän on ollut siellä Ranskan Algerian sodassa -
ja sitten pakolaisena ja päätynyt Suomeen.
Ihan kaikkia kuvioita en tiedä mutta sen jälkeen hän tapasi äitini.
Olin aika pieni, mutta olen kuullut, että yhtäkkiä -
Ranskassa perhematkalla 'isä sekosi'.
Oli ihme, että päästiin takaisin Suomeen.
Sen jälkeen oli aika synkkää.
Ilmeisemmin oli väkivallan uhkaa ja tuli avioero.
Aika pelottava kuvio, mikä vaikutti suoraan minun elämään -
ja varmasti kaikkien muidenkin, ketä siinä oli.
Jumalan kiitos, sinulla oli hyvä äiti. - Näin on.
Hän antoi turvaa, mitä pieni lapsi tarvitsi.
Näin on. Tosiaan äidin puolelta kaikki meni tosi hyvin.
Miten nyt yksinhuoltaja äitinä pystyy.
Vähän kun kasvoin, niin kävin isän luona.
Poljin pyörällä Koivukylään -
ja se, mitä siellä näki, oli aika raju kuva elämästä.
Oli päihteitä ja väkivaltaa ja kaikkea sellaista.
Koska meillä on tätä hyvää asiaa niin paljon, -
niin ei käytetä tähän enempää, koska se jatkuu.
Jokainen tietää, että tämä ei jatkunut kovin hyvin.
Tuli päivä päivien joukossa ja minkä ikäisenä uskoontulo tapahtui?
Olin silloin vähän yli parikymppinen.
Se meni niin, että oli koulusta kesäloma.
Olin eräässä asunnossa tosi ahdistunut.
Olin kertonut kavereille siitä. Heidän mielestään minulla meni tosi hyvin.
Oli tosi huonoja ajatuksia ja sisimmässä sattui tosi kovasti.
Lapsuus ja nuoruus heijastuivat, mitä kaikkea oli tapahtunut.
Olin Vuosaaressa sen hetkisen tyttöystävän asunnossa.
Olohuoneesta lähdin makuuhuoneeseen.
Spontaanisti yhtäkkiä menin polvilleni ja aloin rukoilemaan.
Siellä ei ollut ketään muita ihmisiä, olin yksin.
Aivan spontaani tilanne. Rukoilin, että jos on Jumala olemassa, niin auta.
Vastasin itse kysymykseen heti.
Siihen liittyi tietenkin mummo, joka oli tietyllä tavalla kirkkouskovainen.
Sieltä on kristillisyys tullut, -
ja osasin vastata, että Jeesus liittyy tähän jotenkin.
Kävin keskustelua siinä yksin, ehkä noin 10 min.
Sen jälkeen tapahtui jotakin, mitä en odottanut tapahtuvaksi.
Se oli kuin humahdus ja nyt tiedän, että Isä, Poika ja Pyhä Henki.
Myöhemmin tajusin, että Pyhä Henki tuli ja kohtasi.
Hyppäsin ylös lattialta, juoksin vessaan, en tiedä miksi, -
ja katsoin peilistä itseäni. Juhlin ja tuuletin siinä, että vau.
Huusin siellä ja samaan aikaan ahdistus ja huonot ajatukset -
lähtivät pois.
Äkkiä puhelin äänettömälle -
ja menin sänkyyn makaamaan ja olin vaan siinä.
Hetkessä ahdistava olo muuttui ja kivun tilalle tuli rauha.
Aikaisemmin kerroit, että olit vähän kuin taivaallisessa pumpulissa.
Niin voi ajatella. On aika vaikea löytää siihen sanoja.
Parasta oli, että vaan olin. Se oli niin erilainen, se tilanne.
On vaikea löytää sanoja.
Vain olin, en liikahtanut mihinkään, halusin vain olla siinä.
Todellinen käännepiste elämässäsi mutta siinä oli vielä jatkojuttuja.
Käytkö niitä läpi. - Isoja muutoksia.
Yksi iso muutos, mikä itselle tapahtui, oli että tuli todella herkkä omatunto.
Esim. tyttö, kenen kanssa olin, sanoi, että oli aivan sairasta, -
että joku voi muuttua näin nopeasti näin paljon.
Samalla alkoi tapahtua muunlaisia ns. ihmeitä.
Sama tyttö sai pari päivää aikaisemmin päähänsä, -
että hänen pitää saada kesätöitä.
Hän lähti Itäkeskukseen työkkäriin hakemaan niitä.
Matkalla, rullaportaissa, hän törmäsi yhteen mieheen -
ja kertoi hänelle, että on menossa hakemaan töitä.
Mies oli antanut kortin käteen ja pyytänyt soittamaan, niin saat töitä.
Hän soitti ja päätyi kirkon ulkomaanapuun.
Näiden tapahtumien seurauksena -
Kirkon Ulkomaanavussa hänestä tuli erään Saaran työpari.
Olin rukoillut ja seuraavana aamuna, kun heräilin -
tämä tyttö oli lähtenyt töihin Kirkon Ulkomaanapuun kadulle.
Siellä tuli omat ongelmansa sinä päivänä.
Tämä työpari, Saara ja tyttöystäväni, tulivat kotiin.
Kun heräsin ja menin keittiöön, niin kotona oli uskovainen tyttö.
Ok, rukoilin eilen, nyt yhtäkkiä tässä on.
Todella erikoinen tarina.
Näin se meni ja seuraavana aamuna, kun heräsin, tämä oli kotonani -
ja kysyi haluanko lähteä Näky konferenssiin.
Vastasin, että totta kai. Tämä on aivan selvä peli.
Siis kahdessa päivässä tapahtui tämä.
Käytännössä melkein vuorokauden sisällä, siitä kun olin rukoillut.
Olin rukoillut, että jos on joku tie, niin näytä pois.
Periaatteessa minulla meni ihan hyvinkin jotkut asiat -
mutta olin tosi rikki ja rukoilin, että Jumala näytä tie.
Siten tämä tyttö oli meillä ja kysyi, niin totta kai lähden.
Mitä sanoisit katsojille tästä kokemuksesta, mitä sinulle tapahtui?
Se on elämää muuttava kokemus.
Sanoisin vielä, että se ei loppunut yhteen kokemukseen.
Tämä on kantanut ja olen elänyt tätä 18 vuotta sen jälkeen.
Kun ajattelee sitä lähtökohtaa, -
ennen kuin tämä 18 vuotta alkoi ja Jeesus tuli elämäsi Herraksi, -
niin sinähän olit ammattikorkeakoulussa. - Kyllä.
Sait sen suoritettua. - Kyllä.
Sen jälkeen on tapahtunut paljon myöskin työelämän aikana -
ja olet voinut todeta, että Herra on sinun kanssasi.
Näin on. Siitä on hyviä esimerkkejä.
Nyt olen ollut yrittäjänä pidemmän aikaa.
Varsinkin viimeiset 1,5 vuotta, kun perustimme toisenkin yrityksen,
tämä on hyvinkin haastava laji, tämä Startup-yrittäjyys.
Sieltä voi tulla painetta päälle.
Muitakin yrittäjiä tunnen, jotka eivät ole edes uskossa -
mutta ovat käyttäneet tällaista termiä, että herään yöllä rukoilemaan.
Paine voi olla niin kova, että alkaa miettimään, että nyt lopetan.
Tämä on vaan liian vaikeata, että nyt lopetan.
Näissä tilanteissa, kun on rukoillut, -
niin vastaus niihin rukouksiin on ollut hyvin rohkaiseva.
Oikeasti tosi rohkaiseva. "Sinä onnistut siinä, mitä sinä teet, -
älä luovuta, jatka vaan." Se on tullut uudestaan ja uudestaan aina.
Sinä onnistut, älä luovuta.
Kerropa meidän katsojille, mikä on Startup-yritys.
Startup-yritystä kuvataan kasvuhakuisena tai kasvuyrityksenä.
Startupissa on tietenkin riski.
Lähdetään pienestä, pitää kaikki tehdä.
Monesti Startup-termi tarkoittaa, että siinä on myös kasvuhakuisuutta.
Jos oikein ymmärrän, niin kysymys on uudesta ratkaisusta -
tiettyjen asiakkaiden ongelmiin.
Joudut miettimään, että millä tavalla esim. tietoteknisesti pystytään -
luomaan uusi malli, jolla asiakkaan asioita voidaan hoitaa.
Juuri näin. On ongelma, johon haetaan ratkaisua.
Olemme ohjelmistokehitystä olleet tekemässä kaikki nämä vuodet.
Se oli lapsena minun unelma myös.
Onko Startup-yrittäjille jotain sellaista, -
jossa voi keskustella kollegoiden kanssa?
On itse asiassa. Ollaan monessa yhteisössä Tampereen suunnalla -
tai kahdessa yhteisössä olen mukana.
Meillä on esim. toimitusjohtajapuheluita.
En ole hirveästi osallistunut mutta sellaisia foorumeita on olemassa.
Aika hyvin sitä Suomessa tuetaan.
Mitä usko on elämässäsi tuonut tullessaan?
Usko on tuonut tosi paljon. Se on ollut ykkösenä.
Voisin ehkä kuvata sitä myös näin, että työelämässä -
ei aina pysty tuomaan uskoansa esiin.
Se ei aina sovi kaikkiin tilanteisiin. Välillä sopii.
Tosi paljon rukoilen ja haluan ylläpitää suhdetta Jumalan kanssa.
Rukoilen aika paljon ja haluan elää sitä -
mutta sen lisäksi olen halunnut varata aikaa sille.
Esimerkiksi perjantaisin, vaikka olisi ollut tosi tiukka työviikko, -
ei juurikaan taukoja, tykitystä koko ajan eteenpäin ja kova tahti, -
otan kuitenkin aikaa ja haluan mennä kertomaan -
hyviä uutisia elikkä evankelioimaan.
Mennemme perjantaisin Tampereen keskustaan -
ja käytännössä pysäyttelemme ihmisiä kadulla.
Haluan sitä hyvää, mitä olen itse saanut, olla jakamassa.
Se on ollut erittäin positiivinen kokemus.
Ihmiset ovat olleet erittäin ystävällisiä -
ja erittäin vastaanottavaisia.
Haluan tuoda sitä myös.
Millä tavalla Raamattu, Jumalan Sana, on alkanut kiinnostamaan -
ja millä tavalla olet edennyt siinä?
Se on ihan hyvä kysymys.
Aikaisemmin asuimme Riihimäellä -
ja ajelin Helsingissä, jossa oli asiakkaita.
Otin useamman vuoden pätkän ja kuuntelin matkat Audio Raamattua.
Menin Raamatun läpi monta kertaa.
Nyt olen kuunnellut englanninkielistä.
Se on näyteltynä ja siinä on ääniefektit mukana.
Näyttelijät ja ääniefektit. Olen mennyt läpi koko Raamatun -
ja opiskellut ja kuunnellut tosi paljon kaikenlaisia opetuksia.
Ehkä suhteesta Jumalan kanssa on juuri tämä, -
että Raamatusta nousee asioita, -
ja kun elää Jumalan kanssa ja rukoilee, niin Jumala vastaa.
Esim. sanon, että taas työpaine ahdistaa.
Miten tämä voi olla näin ja kun siihen tulee Jumalan Sana, -
että älä luovuta, jatka vaan niin onnistut siinä mitä teet.
Kun se tulee siihen, on se mahtavaa.
Kävin Raamattua läpi useamman vuoden ajan -
ja edelleen kuuntelen mutta silloin aika intensiivisesti -
kävin monta kertaa läpi. - Mitkä ovat sellaisia alueita -
tai asioita, jotka sinulle on erityisesti avautunut Raamatusta?
Esimerkiksi tällainen, että elämän ykkösasia on: -
rakasta Herraa Jumalaasi kaikesta mitä sinulla on.
Se on yksi tosi tärkeä juttu.
Eli se rakkaus, mikä on Jumalaa kohtaan. Se on myös siinä, -
kun olen Hänen kanssaan. Hän kohtaa minua ja sydäntäni.
Se sytyttää rakkautta.
Jeesus sanoi siitä, että se on kaikista tärkein käsky laessa.
Se on kaikista tärkein juttu.
Se tuntuu hyvältä ja se saa toimimaan oikein.
Toinen asia lähiaikoina on ollut, että Jumala minussa ja minä Hänessä.
Pyhä Henki, kuka kohtasi. Hän joka kohtasi minua siellä.
Olen kohdannut Hänet useasti tämän jälkeen.
Jumala minussa ja minulla on suhde Hänen kanssaan.
Rukoilen ja Jumala vastaa. Tunnen Hänet ja saan elää siinä.
Se on Pyhän Hengen temppeli, missä Jumala on minussa.
Kuitenkin minä olen pelastettuna Kristuksessa.
Tosi suhdekeskeinen on näkemykseni ja elämäni.
Se, mihin se on mennyt lähiaikoina vielä enemmän, -
on sitä, mistä jeesus sanoo, että en kutsu teitä orjiksi tai palvelijoiksi -
vaan ystäviksi vaikka me ollaan palvelijoita.
Haluamme palvella Jumalaa ja yhteis- kunnassa muita ihmisiä, auttaa muita.
Jeesus sanoo, että kutsun ystäviksi -
ja lähiaikoina on ollut tätä ystävyyden rakentamista.
Sinä varmaan näet, miten valtavan hyvä Jumala on ja -
mitä Hän haluaa meille kaikille tehdä.
Näet nuorisoa perjantaisin, kun käyt kertomassa Jeesuksesta.
Olet havainnut, että valtava osa nuorista erityisesti mutta muistakin -
eivät ymmärrä tätä aarretta, mikä meillä olisi Kristuksessa.
Se varmaan ajaa sinua myös kertomaan.
Se on juuri näin.
Siinä on myös toinen näkemys, kun sinne menee.
Tämä on juttu, mitä vielä mutustelen, 'Mitähän tässä tapahtuu?'.
Kun päästään keskustelussa siihen kohtaan, -
että aletaan yhdessä rukoilemaan -
"Rakas Herra Jeesus. Pelasta minut, anna syntini anteeksi."
Monesti siinä vaiheessa tapahtuu jotain.
Jumala kohtaa myös minua siinä.
Näen, että monet ovat tippa linssissä siellä ja se on mahtava juttu.
Kokemus on positiivinen ja monet sanovat, että tuleepa hyvä olo.
Käyttävät tällaista termiä, että tulipa hyvä olo.
Jotain tapahtuu samalla minussa, kun pääsemme tuohon kohtaan.
Siksi haluan olla siellä, koska Jumala on siellä.
Evankeliumi ja sen kertominen ovat Jeesukselle tärkeitä asioita.
Siinä pystyy yhdessä tekemään.
On selvää, että suurimmalle osalle asiat ovat vieraita, -
kun mennään syvemmälle, koska he eivät ole opiskelleet.
Ei heitä voi odottaakaan enempää.
Uskonelämä lähtee vasta rakentumaan sen jälkeen.
Haluan olla jakamassa, haluan ottaa aikaa, -
koska en pysty töissä aina tekemään ja ajoittamaan.
Otan erikseen aikaa ja se toimii minulla hyvin.
Varaan ajan ja menen sinne rukoillen.
Jumala myös opettaa minua.
Samalla, kun kerron muille, Jumala vielä kohtaa minua.
Se on ollut hyvin positiivinen kokemus.
Miten Tampereen ympäristössä, missä sinä liikut, nuoret voivat?
Varmasti menet ihmisten luokse, joita saattaa ohjata vastahenki.
Siellä on ollut sitäkin.
Oletko törmännyt henkivaltoihin? - Olen törmännyt.
Minulla on ollut sellainen, -
että olen pyrkinyt rukoilemaan niissä tilanteissa.
Emme halua nihkeitä vastaan asettelu tilanteita. Ei kukaan halua.
Siellä on oikeita ihmisiä, jotka oikeasti haluavat kuulla.
Olen pyrkinyt rukoillen menemään ja se on toiminut.
Kun kysyit, niin oli yksi ehkä noin kuukausi sitten.
Yhtenä perjantaina oli tällainen teema -
ja tapasin useita ihmisiä, jotka puhuivat näistä.
Nuori poika kertoi tai arasti kyseli, että mitä jos onkin jokin toinen.
Taisi käyttää sanaa 'vastapuoli on jo täyttänyt'.
Aika pitkään juttelin hänen kanssaan.
Vähän myöhemmin siihen tuli tosi huonossa kunnossa oleva -
narkomaani, joka suoraan kertoi, että hänessä on tällainen henki.
Hän kertoi miten se reagoi, jos rukoilen.
Kysyin saanko kuitenkin rukoilla ja hän sanoi, -
"Voit, mutta se tekee näin ja näin."
Niin ei tapahtunut ja hänkin ihmetteli.
Se ei tullut esiin, mitä hän kuvasti tapahtuvan.
Se oli aika rauhallinen tilanne. On ollut mutta aika harvoin.
Yhtenä perjantaina oli kuin oppitunti tästä aihepiiristä.
Oli useita tapauksia saman illan aikana.
Minulla on sellainen käsitys, -
että huumeet ovat levinneet hallinnasta.
Sitä on joka paikassa ja ne vievät ihmisiä ihan hautaan asti.
Oletko törmännyt tällaisiin?
Kyllä päihteet näkyvät hyvin katukuvassa -
tietyillä alueilla.
Edellisen toimiston vieressä oli sellaisia ryhmiä.
Kyllä se näkyy hyvin.
Kun vaimosi tuli samaan aikaan uskoon kuin sinäkin, -
niin millä tavalla teidän perheessä on usko kasvanut?
Kyllä me yritetään pitää sitä yllä.
Vaimo on uskossa ja -
yritetään lastenkin kanssa rukoilla ja aika paljon puhutaan.
Muuten se on sellaista, yrittäjyyttä, 3 pientä lasta.
Tällaista ruuhkavuosien meininkiä.
Lapset tykkäävät Tampereella Skidi kirkosta.
Helluntaiseurakunnassa he ovat hienosti tehneet sen -
ja he haluavat sunnuntaisin sinne.
Siellä on kaupunkisotaa, heittelevät hernepusseilla.
Pyritään tuomaan lapset mukaan. Muuten on varmaan aika normaalia -
ruuhkavuosi perhe-elämää.
Harrastuksia, yrittäjyyttä -
ja pyritään hengellisille asioille ottamaan kuitenkin aikaa.
Kun menet perjantaisin, niin onko se ryhmä vai menetkö yksin?
Meitä on aina ryhmä.
Jos ajattelet aikahorisontissa vuosi sitten, -
niin onko tapahtunut jotain muutosta?
Ainakin itsellä on tapahtunut muutosta.
Mielestäni on mennyt vähän positiivisempaan suuntaan koko ajan.
Yksi tosi tärkeä juttu, minkä olen oppinut, -
ja mistä olen ihmisten kanssa puhunut, -
on etten enää ihmisten pukeutumisen mukaan, -
sen mukaan, mitä he näyttävät, arvioi ihmistä, -
vaan kaikkien kanssa voi jutella.
Jos pyrin siihen, että ajattelen osaavani tulkita ulkonäöstä -
millainen ihminen on, niin olen tosi useasti väärässä.
On todella hienoja tarinoita, hienoja ihmisiä, -
joiden kanssa en ikinä muuten juttelisi.
Se on ollut tosi rikasta, -
että olen saanut jutella ihmisten kanssa, joille en muuten ikinä puhuisi.
Oletko kokenut sen, miten Pyhä Henki on läsnä? - Olen kokenut.
Monestihan sen näkee niin, että ihmiset alkavat itkemään -
tai tulee tippi linssiin. Välillähän he itkevät vuolaasti.
Myös muuten kyllä.
Nyt, Elias, on pari viimeistä minuuttia lähtenyt käyntiin.
Sinä voit sanoa katsojille, mitä Pyhä Henki sanottavaksi antaa, ole hyvä.
Haluaisin kaikkia katsojia rohkaista evankeliointiin.
Ottaa siihen aikaa, -
että sieltä voisi löytyä hyvä ja positiivinen kokemus.
Ennakkoluulot voisi sen ympäriltä haihtua pois.
Haluan myös sanoa sen, että jos sinulla on kova paine työelämässä, -
niin rukous on sellainen asia, joka auttaa.
Jumala kuulee rukoukset ja haluaa auttaa meitä.
Oikeastaan voisin ihan lyhyesti rukoilla vielä.
Kiitän Isä Jumala kaikista katsojista.
Rukoilen, että Pyhä Henki, -
niin kuin kohtasit minua, kohtaa katsojia.
Vahvista heidän sisäistä ihmistä ja sytytä siellä rakkautta -
Jumalaa ja lähimmäisiä kohtaan.
Anna heille kaikille rohkeus julistaa hyviä sanomia.
Jeesuksen nimessä, aamen.
Kiitos Elias tuosta rukouksesta ja siitä mitä äsken sanoit katsojille.
Nyt ollaan siinä ajassa, -
jossa Jumalan rakkaus, johon viittasit alussa, -
voi tulla oikein tulvimalla koteihin.
Ihmiset pääsevät kokemaan, millaista on olla Jeesuksen omana.
Kiitos, että tulit kertomaan tämän -
valtavan suuren muutoksen elämässäsi.
Sen, miten 18 vuotta olet saanut kulkea sillä tiellä.
Saat iloita siitä koko sydämestäsi yhdessä perheesi -
ja omaistesi kanssa. Kiitos sinulle. - Kiitos.
Mikäli ohjelmasarja on koskettanut sinua -
voit olla tukemassa ohjelmasarjan tuottamista.
Voi soittaa numeroon 0600-10177 -
tai lahjoittaa ruudussa näkyvälle pankkitilille -
käyttäen viitenumeroa 8617.
Kiitos tuestasi.
Tekstitys: Mauri Porkola